Quina temàtica explora aquest text?
La religió a Angola consisteix en unes 1.000 comunitats religioses al país, la majoria dels quals són cristianes. Aproximadament la meitat de la població és catòlica romana. Altres denominacions cristianes com baptistes, metodistes, congregacionalistes, luterans, reformats i adventistes, així com grups no protestants com els testimonis de Jehovà sumen al voltant de la quarta part de la població. Des de la independència han sorgit altres comunitats com pentecostalistes, evangèlics i l'Església Universal del Regne de Déu, d'origen brasiler. Hi ha dues esglésies sincrètiques "cristianes africanes", els kimbanguistes que tenen el seu origen en el que és l'actual República Democràtica del Congo, i la fe indígena tokoista. També hi ha una petita minoria musulmana, formada per immigrants sunnites d'una diversitat de països africans i altres països, que no formen una comunitat. Alguns angolesos, principalment en societats rurals remotes, encara professen religions tradicionals africanes, però les creences tradicionals subsisteixen entre una part substancial d'aquells que s'han convertit en cristians.
El text tracta sobre religió.